
ПРЕССЪОБЩЕНИЕ

18 август 2023 г.

БНБ пуска в обращение медна възпоменателна 
монета „125 години от рождението на Димитър Талев“
От 21 август 2023 г. Българската народна банка пуска в обращение медна възпоменателна монета на тема „125 години от рождението на Димитър Талев“ от серията „Български творци“. 

Цената на монетата при пускане в обращение е 54 (петдесет и четири) лева.

Монетата ще се продава в Българската народна банка – на две каси в София, пл. „Княз Александър I“ № 1 и четири каси в Касов център на БНБ в София, ул. „Михаил Тенев“ № 10. 
Всеки клиент ще може да закупи от касите на Българската народна банка само по 1 монета, независимо дали закупува от свое име и за своя сметка или от името и за сметка на друго лице. За закупуване на монета от името и за сметка на друго лице е необходимо представянето на нотариално заверено изрично пълномощно за закупуването на конкретната възпоменателна монета. Ако клиент, в качеството си на физическо лице, закупи монета от касите на БНБ, то той няма право да закупи още една монета като представител на юридическо лице, като това ограничение важи и за обратния случай. Монети не се продават на лица, които не са навършили 18 години. 
До края на работния ден на 21 август 2023 г. новата монета ще бъде предоставена от БНБ на  „Първа инвестиционна банка“ АД, Тексим Банк АД и „Централна кооперативна банка“ АД за продажба в техните офиси и клонове.
Посочените банки ще продават монетата в офиси и клонове от следния списък.

